Rīgā

23.01.2018.Nr.TA-8/32-1-01/12

**Valsts kancelejai**

*Par uzdevuma Nr.2008-1942 atzīšanu par aktualitāti zaudējušu*

Pamatojoties uz Ministru kabineta 2009. gada 7. aprīļa noteikumu Nr. 300 „Ministru kabineta kārtības rullis” 121. punktu, iesniedzu izskatīšanai Ministru kabineta sēdē Ministru kabineta sēdes protokollēmuma projektu “Par Ministru kabineta 2008. gada 3. jūnija sēdes protokollēmuma (prot. Nr. 37 24.§) “Informatīvais ziņojums par prognozēm darbaspēka pieprasījuma un piedāvājuma atbilstībai vidējā termiņā” 5. punktā dotā uzdevuma izpildi” (turpmāk – projekts).

|  |  |
| --- | --- |
| Iesniegšanas pamatojums | Ikgadējais Informatīvais ziņojums „Par darba tirgus īstermiņa prognozēm un bezdarbnieku un darba meklētāju prioritārajiem apmācību virzieniem” (turpmāk – informatīvais ziņojums) tiek izstrādāts, pamatojoties uz 2008. gada 3. jūnija Ministru kabineta (turpmāk – MK) sēdē doto uzdevumu (prot. Nr.37 24.§ 5. punkts) (Valsts kancelejas kontroles uzdevums Nr.2008-1942) un 2017. gada 28. februāra MK sēdē atbalstīto protokollēmumu “Par Ministru kabineta 2008. gada 3. jūnija sēdes protokollēmuma (prot. Nr. 37 24.§) “Informatīvais ziņojums par prognozēm darbaspēka pieprasījuma un piedāvājuma atbilstībai vidējā termiņā” 5. punktā dotā uzdevuma izpildi” par nepieciešamību Labklājības ministrijai īstenot regulāru darba tirgus monitoringu, sniedzot reizi gadā Ministru kabinetam informāciju par situāciju darba tirgū un darba tirgus īstermiņa prognozēm līdz kārtējā gada 1. aprīlim.Ņemot vērā to, ka kopš 2011. gada darba tirgus situācijā vērojamas pozitīvas tendences un situācija uzlabojas (kopš 2014. gada informatīvais ziņojums MK ir iesniegts izskatīšanai bez konkrētiem protokollēmuma uzdevumiem), kā arī nepieciešamību optimizēt administratīvās procedūras (Valsts pārvaldes politikas attīstības pamatnostādnēs 2014.–2020. gadam dotais uzdevums Nr. 3.2.4. par iestādes darbības atskaitīšanas sistēmu, vienkāršojot administratīvās procedūras un izvērtējot pārskatu sniegšanas biežumu), tādējādi taupot Labklājības ministrijas (turpmāk – LM) un Nodarbinātības valsts aģentūras (turpmāk – NVA) laika un cilvēku resursus, kas nepieciešami informatīva ziņojuma sagatavošanai, LM rosina atzīt MK sēdē doto uzdevumu (prot. Nr.37 24.§ 5. punkts) par aktualitāti zaudējušu.Darba tirgus restrukturizācijas pasākumi plašā mērā tika ieviesti ekonomiskās krīzes ietekmē 2009. un 2010. gadā, kad ar to saistītie uzdevumi tika noteikti arī informatīvajā ziņojumā un iekļauti MK protokollēmumā. Šobrīd, stabilizējoties darba tirgus situācijai, tik plaša mēroga darba tirgus restrukturizācijas pasākumi netiek veikti, tomēr turpinās darbs pie aktīvās nodarbinātības pasākumu un nodarbinātības sistēmas pilnveides. Līdz ar to par konkrētiem nepieciešamajiem pilnveides pasākumiem LM atsevišķi sagatavo informatīvos ziņojumus vai sagatavo un noteiktā kārtībā iesniedz izskatīšanai MK noteikumu projektus par grozījumiem Ministru kabineta 2011. gada 25. janvāra noteikumos Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr.75). Savukārt informatīvais ziņojums kopš 2014. gada regulāri tiek ievietots e-portfelī bez protokollēmuma un izskatīšanas MK sēdē.Informatīvā ziņojuma saturs lielā mērā dublējas ar citu institūciju kompetencē sagatavotajiem statistikas pārskatiem un informatīvajiem ziņojumiem, jo tajā tiek izmantoti gan Centrālās statistikas pārvaldes, Ekonomikas ministrijas un NVA sagatavotā informācija, ko minētās institūcijas publicē arī savās mājaslapās. NVA regulāri sniedz informāciju LM par aktīvās nodarbinātības pasākumu efektivitāti, statistiku par bezdarbnieku iesaisti aktīvās nodarbinātības pasākumos, kā arī īstermiņa prognozēm u.c., to tālākai izvērtēšanai, analizēšanai un apkopošanai. Ar šo informāciju tiek iepazīstināta arī labklājības ministra izveidota Apmācību komisija, kas atbilstoši MK noteikumu Nr.75 22.punktā noteiktajam, ne retāk kā reizi gadā nosaka apmācību jomas, izglītības programmas, profesijas un sociālās un profesionālās pamatprasmes, kurās atbilstoši darba tirgus pieprasījumam un tautsaimniecības nozaru attīstības prognozēm nepieciešams veikt bezdarbnieku un darba meklētāju apmācību, kā arī konkurētspējas paaugstināšanas pasākumu tematiskās jomas (turpmāk – apmācību saraksti). Ņemot vērā iepriekš minēto, LM rosina atteikties no ikgadējā informatīvā ziņojuma sagatavošanas un iesniegšanas Valsts kancelejā, tā vietā atbilstoši kompetencei sagatavojot ikgadēju statistikas ziņojumu par NVA apmācību pasākumu rezultātiem un bezdarbnieku un darba meklētāju prioritārajiem apmācību virzieniem. Ziņojums plašākai sabiedrībai kopā ar bezdarbnieku apmācību sarakstiem, NVA īstermiņa prognozēm un informāciju par LM Apmācību komisijas pieņemtajiem lēmumiem apmācību sarakstu aktualizēšanā tiktu ievietots LM mājaslapas aktīvās darba tirgus politikas pasākumu sadaļā - http://www.lm.gov.lv/text/3030. |
| Valsts sekretāru sanāksmes datums un numurs | Projekts šo jomu neskar. |
| Informācija par saskaņojumiem | Projekts šo jomu neskar. |
| Informācija par saskaņojumu ar Eiropas Savienības institūcijām | Projekts šo jomu neskar. |
| Politikas joma | Nodarbinātības un sociālās politikas joma. |
| Atbildīgā amatpersona | Labklājības ministrijas Darba tirgus politikas departamenta vecākais eksperts Raimonds Brīdaks. |
| Uzaicināmās personas | Nav. |
| Projekta ierobežotas pieejamības statuss | Ne projektam, ne pievienotajam dokumentam nav ierobežotas pieejamības statusa. |
| Cita informācija | Nav. |

 Pielikumā: Ministru kabineta protokollēmuma projekts uz 1 lp.

 (datne: LMprot\_220118)

 Ministrs J.Reirs

22.01.2018. 15.00

Raimonds Brīdaks

Tel.: 67021508, e-pasts: Raimonds.Bridaks@lm.gov.lv

689, 18-N/954